Sokolović Kolonija
Sokolović-Kolonija (ranije Sokolovići) naselje je u općini Ilidža, Bosna i Hercegovina. Nalazi se u neposrednoj blizini planine Igman i Vrela Bosne. Kroz naselje teče rijeka Željeznica. Od centra Ilidže je udaljeno oko 4 kilometra i povezano redovnom autobuskom linijom. Naselje ima svoju poštu i poštanski broj te osnovnu školu. U Sokolovićima se nalaze i dvije džamije: Centralna i mala (Ali-begova džamija). U blizini naselja je i lokalni stadion na kome svoje utakmice igra FK Igman. Ovaj lokalitet je dugo bio neiskorišteni i nenaseljeni dio Sarajevskog polja. Tek poslije Drugog svjetskog rata i uspostavljanja Fabrike Motora Sarajevo (FAMOS) dolazi do doseljavanja na područje današnjih naselja Hrasnica i Sokolovići. U rat u Bosni i Hercegovini naselje je bilo pod kontrolom Armije RBiH i to na samoj liniji razgraničenja te pretrpilo ogromne ljudske i materijalne gubitke. Zajedno sa susjednim naseljima Hrasnica i Butmir je predstavljalo "čep" za cijeli Grad Sarajevo i jedino mjesto odakle je opkoljeni grad imao vezu sa spoljašnim svijetom.